Spagna

La Spagna - nòmm official in Spagnoeù Reino de España (Regn de Spagna) - l'è un Stat formaa da una monarchia parlamentàri ch'el se tróva a sudòvest de l'Europa. La capital l'è Madrid. Insèma al Portogal, Andòrra e Gibiltèrra la forma la Penisola Ibèrica. A nordest la gh'ha i mont Pirenei, e la confina con Francia e Andòrra, inveci a sud la confina con Gibiltèrra (che l'è ona colonia del Regn Unii). In di sò territòri african, la confina per tèrra e per mar con Marocch
Fin dal 1561 la capital l'è Madrid, che la gh'ha pussee o meno 3 milion d'abitant, e l'è ancasì la città con pussee gent.
La lengua oficial del stat l'è el spagnoeù, e se parla anca el catalan/valenzan, el basch, el galizian e l'occitan, che hinn lengu official int i sò region, e hinn prottèt da la Costituzion spagnoeùla. 
Gh'hinn ancasì alter parlà e dialet che lor hinn prottèt ma lor hinn mingaa riconossuu officialment come lengu. Quèsti hinn: asturian, leones, estremadurian, cantabrian e aragones.

 Etimologia 
El nòmm de Spagna deriva de Hispania (en milanes Ispània, nòmm latin con che i Roman nominàven geograficament a l'insèma de la Penísola Ibérica. Ispània l'é anca on adattament del nòmm grècch impiegaa da Artemidor d'Éfes (sècol I a. C.), autor del pussee antigh màppa d'Occident dove se descriv la Ispània romàna.

 Govèrno e polìtica 
 Govèrno 
Spagna l'è stabilii come ona monarchia parlamentàri da fondazion de la sóa Costituzion in del 1978. Quèst Alt Istituzion del Stat hinn:
 La Cà Regal (in spagnoeù: Casa Real)
 I Cort Generài (in spagnoeù: Cortes Generales)
 La Càmera Bàssa nominaa Congrèss di Deputaa (in spagnoeù: Congreso de los Diputados)
 El Senaa (in spagnoeù: Senado)
 El Consìli Superior del Potere Giudizziàri (in spagnoeù: Consejo Superior del Poder Judicial)
 Tribunal Costituzional (in spagnoeù: Tribunal Constitucional)
La sóa fonzion l'è articolà i poteri del Stat (esecutiv, legislativ e giudizziàri) ed equilibrà i lor relazion de potere.

 Polìtica 
I partii polìtich e coalizion che attualment gh'hann rappresentazion in del Congrèss o in del Senaa hinn, per órdin alfabètich int i sò rispettiv lengu spagnoeúl:

 Bloque Nacionalista Galego (BNG) (galizian; Alleanza Nazionalista Galiziana)  
 Coalición Canaria (CC) (spagnoeù; Coalizion Canària)
 Convergència i Unió (CiU) (catalan; (Convergenza e Union)
 Esquerra Republicana de Catalunya (ERC) (catalan; (Sinistra Repubblicàna de Catalogna)
 Izquierda Unida (IU) (spagnoeù; Sinistra Unii)
 Iniciativa per Catalunya Verds (ICV) (catalan; Iniziatìva per Catalogna Verd)
 Nafarroa Bai (Na-Bai) (basch; Navarra Sì)
 Nueva Canarias (NC) (spagnoeù; (Noeuva Canàrie)
 Partido Nacionalista Vasco (PNV-EAJ) (spagnoeù; Partii Nazionalista Basch)
 Partido Popular (PP) (spagnoeù; Partii Popolar)
 Partido Socialista Obrero Español (PSOE) (spagnoeù; Partii Socialista Operàri Spagnoeù)
 Unión Progreso y Democracia (UPyD) (spagnoeù; Union Progrèss e Democrazia)

I partii polìtich e coalizion present domà in municippi o parlament Autonòmich attualmente, ólter i sora menzionaa, lor hinn:

 Alternativa Popular Canaria (APC)  (spagnoeù; Alternativa Popolar Canaria) (Canarie)
 Andecha Astur (AA) (Asturian; Solidarietà Astur) (Principaa d'Asturie)
 Bloc Nacionalista Valencià (BNV) (Valenzian; Alleanza Nazionalista Valenziana) Comunità Valenziana
 Centro Democrático y Social (CDS) (spagnoeù; Cénter Democràtich e Social)
 Chunta Aragonesista (CHA) (Aragones; Giunta Aragonesista) (Aragona)
 Euskal Herritarrok (EH) (Basch;) (Paes Basch; Cittadin Basch); attualment illegalizzaa per apologia del terrorismo.
 Eusko Alkartasuna (EA) (Basch; Libertà Basca) (Paes Basch)
 Iniciativa por La Orotava (IpO) (spagnoeù; Iniziativa per La Orotava) (Canarie)
 Partido Andalucista (PA) (spagnoeù; Partii Andalusista) (Andalusia)
 Partido Aragonés Regionalista (PAR) (spagnoeù; Partii Aragones Regionalista) (Aragona)
 Partiu Asturianista (PAS) (Asturian; Partii Asturianista) (Principaa d'Asturie)
 Partido Nacionalista Canario (PNC) (spagnoeù; Partii Nazionalista Canari) (Canarie)
 Partido Regionalista de Cantabria” (PNC) (spagnoeù; Partii Regionalista de Cantabria) (Cantabria)
 Partit Socialista de Mallorca-Entesa Nacionalista (PSM-EN)(Catalan; Partii Socialista de Maiorca-Collaborazion Nazionalista) (Ìsol Ballear)
 Tierra Comunera-Partido Nacionalista Castellano (TC-PNC) (spagnoeù;Terra Comunera-Partii Nazionalista Castiglian) (Burgos)
 Unió Valenciana (UV) (Valenzian; Union Valenziana) (Comunità Valenziana)
 Unión del Pueblo Leonés (UPL) (spagnoeù; Union del Pòpol Leones) (León)
 Unión del Pueblo Navarro (UPN) (spagnoeù; Union del Pòpol Navarro) (Comunità Foral de Navarra)
 Unión Renovadora Asturiana'' (URAS) (spagnoeù; Union Rinnovatris Asturiana) (Principaa d'Asturie)

 Comunità autònom e provinci 
350px|left|thumb|Mappa de Spagna, division territorial.

El Stat, second la Costituzion in vigor attualment, l'è ona nazion formaa ona altra volta da “nazionalità” e region. I orìgin del Stat Spagnoeù lor se pòden trovà in de la union matrimonial di regn medioevài de Castiglia e Aragona (formaa ona altra volta da la union d'álter regni anterior) in final del sècol XV in temp di Rè Cattòlich, quand la se completa la unificazion polìtica, che la finiss con la union del Regno de Navarra, del Regn de Granada e d'álter territori. On princippi d'unificazion istituzional posterior el succed in del regnaa de Filipp V de Spagna, che el crea ona forma de stat centralizzaa che el se mantegna fin la Costituzion attualment in vigor.

El Stat el se divid in dersett Comunità Autònom e dò Città Autònom che lor fórmen ona organizzazion anàloga a la di stat federái. Lor  posséden on grand livell d'autonomia, poteri legislativ, de bilancio, amministrativ ed esecutiv in di competenz esclusiv che el Stat Central el garanta a ogni comunità per mezz d'on Statutt d'Autonomia. Ogni comunità autònoma la se divid in ona o in vari provinci, fasend on total de 52. I communità autònom e i sò capital hinn:

 Communità autònom Capital Andalusia Sivija Aragona Saragoza Asturi Oviedo Balear Palma de Maiorca Canarie Santa Cros de Tenerife e I Palm de Granda Canària Cantabria Santander Casteja-La Mancia Toledo Casteja e León Valladolid Catalògna Barcelona Estremadura Mérida Galizia Sant Giácom de Compostella Madrid Madrid Murcia Murcia Navarra Pamplona Comunità Valenziana Valenzia Paes Basch Vitoria Rioja Logroño

 Geografia 
Situaa in Europa Occidental, la occupa la maggior part de la Penìsola Ibèrica e, foeura de questa, duu arcipèlagh (el di Ìsol Canarie) in del Ocean Atlàntich ed el di Ìsol Ballear in del Mar Mediterràneo e dò città, Ceuta e Melilla, in del nord d'Àfrica. In estension territorial l'è el terz paes d'Europa (esclusa Russia), dedree Ucrania e Francia, ed el second maggior de la Union Europea. I fronter fìsich de Spagna lor hinn, principalment, i de la Penìsola Ibèrica, ólter la che la confina con Portogal. Quest stat e l'Ocean Atlàntich al ovest, el Mar Mediterràneo al est, el Strett de Gibilterra al sud ed i Pirenèi, insema al Golf de Biscaglia ed al Mar Cantàbrich al nord. I principài sistemm montuos lor hinn: Pirenèi, Sistema Ibèrich, Carpetana, Oretana e Cadenn Bètich (Subbètica e Penibètich).

 Economia 
Cont on PIL de 798.672 milion d'euro (2004) ed ona rèddit pro càpite de 22.690 dòllar USA (2004), Spagna l'è ona di grand economi europee e la ottava mondial. La speranza de vita de la soa popolazion l'è tra i trè pussee alt del mond e la mortalità infantil tra i pussee bass.

 Demografia 
Spagna la cuntava con 40.499.791 abitant el primm de genar de 2000, 45.116.894 abitant el primm de genar de 2007. In 2003 la gh'a ricevuu el 50% de la immigrazion estracomunitaria vers la Union Europea, sora tutt de cittadin in situazion illegal, Maghrebin, subsaharian e latinoamerican. La società spagnoeula la fronta allora i sfid generaa dai difficoltà e integrazion de questi lavorador.

 Àree metropolitann 
I àree metropolitann che lor gh'avéven pussee de 300.000 abitant in 2003 lor hinn i seguent:
 Madrid 5.603.285 
 Barcelona 4.667.136 
 Valenzia 1.875.288 
 Sevilla 1.294.081 
 Màlaga 1.019.292 
 Bilbao 946.829 
 Asturie (Gijón-Oviedo) 850.097 
 Alicante 676.237 
 Saragoza 656.922 
 Baia de Cadis (Cadis-Jerez de la Frontera) 623.528 
 Las Palmas de Gran Canaria 609.628 
 Murcia 557.583 
 Palma de Mallorca 462.010 
 Granada 450.439 
 Valladolid 427.562 
 Vigo 420.672 
 Santa Cruz de Tenerife 409.621 
 San Sebastián 395.758 
 La Coruña 388.692 
 Tarragona 348.921 
 Còrdova 318.628 

 Fest Nazionài 
Ólter di festività nazionài, ogni comunità autònoma la gh'ha duu dì festiv, ed ogni comun álter duu pussee, cont on nùmer total de fest officiài in Spagna de 15.

Archivi:Feste spagna.png

 Collegament esterni 
 Statìstich de Spagna in del CIA World Factbook  

Categoria:Spagna